Dominic Vinicius var med ni mål i efteråret en stor profil på fodboldklubben Vejle Boldklubs tophold i 1. division.

Nu ser det ud til, at den østjyske klub kommer til at klare sig uden sin topscorer i forårssæsonen, hvor Vejle skal forsøge at sikre sig førstepladsen, der giver direkte oprykning til Alka Superligaen.

Læs også : BLÅ BOG Fodboldlegenden Henning Enoksen

Vejle meddeler på sin hjemmeside, at klubben er blevet enig med en kinesisk klub, der vil købe Dominic Vinicius.

- Klubberne er nu blevet enige om en pris, og der mangler således kun spillerens personlige vilkår.

- Dominic Vinicius er tidligere i dag (tirsdag, red.) rejst til Kina for at forhandle sine personlige vilkår på plads. Vejle Boldklub melder yderligere ud, når en konkret aftale foreligger, skriver klubben på sin hjemmeside.

Læs også : Vejle Boldklub solgt til udenlandsk investor

23-årige Dominic Vinicius lavede ni ligamål for Vejle i efteråret.

Angriberen kom til Vejle i sommeren 2016, og i sidste sæson blev han topscorer i den næstbedste række med 15 mål.

Dominic Vinicius har i alt lavet 24 mål i 46 kampe for klubben.